Stárkov
Stárkov (saksa keeles Starkstadt) on linn Tšehhis Hradec Králové maakonnas Náchodi ringkonnas. Stárkov asub Poola piirist natuke rohkem kui 9 km kaugusel, Náchodist umbes 13,5 km põhjas ja Hradec Královést ligikaudu 43 km kirdes. Stárkovit on esmamainitud 1250. aastal, linnaõigused sai 1573. aastal. Stárkovi vanalinn on alates 1. septembrist 2003 ajalooline linnakaitseala.